อุดม แต้พานิช

อุดม แต้พานิช (เกิด 1 กันยายน พ.ศ. 2511) ชื่อเล่น อู๊ด แต่รู้จักกันในชื่อ โน้ส เป็นนักแสดงตลก นักร้อง นักเขียน และนักแสดงชาวไทย ผู้บุกเบิกการแสดงตลกคนเดียวบนเวทีในประเทศไทย ผ่านการแสดง เดี่ยวไมโครโฟน ทำให้เขากลายเป็นต้นแบบของนักแสดงเดี่ยวในรุ่นต่อมา และได้รับการยอมรับอย่างกว้างขวางทั้งในด้านศิลปะและความคิดสร้างสรรค์ศิลปินโน้ส อุดม

 ประวัติ 
อุดม แต้พานิช เกิดเมื่อวันอาทิตย์ที่ 1 กันยายน พ.ศ. 2511 ที่ตำบลคลองพลู อำเภอบ้านบึง จังหวัดชลบุรี เป็นบุตรของคุณแม่ทองสุข อารีล้น กับคุณพ่อสมจิต แต้พานิช ครอบครัวมีเชื้อสายจีน มีพี่น้อง 3 คนโดยอุดมเป็นลูกคนกลาง สำเร็จการศึกษาระดับประถมศึกษาจากโรงเรียนวัดศาลาลอย เทศบาล 2 (ปัจจุบันคือ โรงเรียนเทศบาล 2 (วิภัชศึกษา)​ จังหวัดสุรินทร์) ระดับมัธยมศึกษาตอนต้นจากโรงเรียนสุรวิทยาคาร จังหวัดสุรินทร์ และระดับประกาศนียบัตรวิชาชีพ จาก วิทยาลัยอาชีวศึกษาชลบุรี และได้หนีออกจากบ้านมาอยู่กับญาติที่เปิดร้านขายผลไม้ อุดมเคยเรียนศิลปะที่ วิทยาลัยเพาะช่าง แต่เรียนได้ถึง 2 ปีต้องออกจากการศึกษาเพราะไม่มีเงินเรียนต่อ อุดมเริ่มงานแรกโดยการเป็นนักเขียนการ์ตูนที่นิตยสารชัยพฤกษ์การ์ตูน ของไทยวัฒนาพานิช โดยใช้นามปากกาว่า ‘Note Namun’ (โน้ต หน้ามึน) ได้ค่าวาด 150 บาทต่อการ์ตูน 2 ช่องFact เกร็ดชีวิต "โน้ต อุดม แต้พานิช", ต้นฉบับจากเว็บ udomteam พ.ศ.2543, เผยแพร่:2 กุมภาพันธ์ 2558 และเมื่อได้อ่านนิตยสาร ไปยาลใหญ่ ฉบับแรกบนแผงเขารู้สึกถูกใจในบุคลิกของหนังสือ และอยากร่วมงานด้วย จึงเข้าไปสมัครเป็นพนักงานฝ่ายศิลป์ของนิตยสารไปยาลใหญ่  ทำหน้าที่ออกแบบจัดทำภาพปกและภาพประกอบต่าง ๆ ในไปยาลใหญ่ และได้เป็นนักแสดงละครของศิษย์สะดือ ความรักของมาลัยในห้องไอซียู ในเวลาต่อมา เป็นละครเรื่องแรกที่เขาเล่น รับบทเป็นคนแก่ในโรงพยาบาล ไปยาลใหญ่ ใครรู้จักมั่ง, เผยแพร่:16 มีนาคม 2551

เมื่อ 20 กว่าปีที่แล้วนั้น นิตยสารไปยาลใหญ่จากสำนักพิมพ์ "สำนักศิษย์สะดือ" ถือว่าเป็นนิตยสารที่ฉีกแนวออกมาจากนิตยสารอื่นๆบนแผง ได้รับความนิยมและได้รับเสียงชื่นชมอย่างมาก ทั้งจากนักอ่านและผู้คนในแวดวงต่าง ๆ ที่ไปยาลใหญ่ถือเป็นจุดเปลี่ยนของชีวิตอุดมเพราะสังคมในไปยาลใหญ่ล้วนเป็นนักอ่านตัวยงและมีอิทธิพลต่ออุดม นอกจากนั้นเขายังค้นพบความสามารถในการเขียนหนังสือ เมื่ออุดมอ่านหนังสือมาก ๆ จึงเกิดแรงบันดาลใจให้อยากเขียนหนังสือบ้าง ต่อมาครั้งหนึ่งในชีวิตกับแตงโมปั่น งานเขียนเรื่องแรกของเขาก็แจ้งเกิดในสนามที่ไปยาลใหญ่นั่นเอง หลังจากที่งานได้ตีพิมพ์ อุดม เริ่มรับผิดชอบคอลัมน์ต่างๆ ในไปยาลใหญ่ โดยใช้นามปากกาว่า "โน้ตหน้ามึน หลานเจ๊นี้ขายผลไม้" ควบคู่กับตำแหน่งฝ่ายศิลป์ของหนังสือ เขาเป็นคนเขียนคอลัมน์ ‘สารภีมีดีให้’ รวมถึงเกมส์กวน ๆ ในคอลัมน์นั้น ก่อนที่นิตยสารไปยาลใหญ่จะปิดตัวเองลงในเวลาต่อมาคอลัมน์คิดคนละด้าน มองคนละมุม, โน้ตเขียนถึงโน้ส อุดม แต้พานิช, เผยแพร่: 2 ม.ค. 2555

อุดมพาความสามารถเข้าสู่เส้นทางสายบันเทิงโดยเริ่มจากเป็นตัวประกอบในรายการวิก 07 ของเจเอสแอล และต่อมาก็ได้แสดงเป็นตัวปริศนาในภาพ VTR กับศุภกร อุดมชัย หรือ "หมี ปลื้ม" ที่ใช้ชื่อว่า "ปริศนา อ้วน-ผอม" ในรายการชิงร้อยชิงล้าน ของบริษัท เวิร์คพอยท์ เอ็นเทอร์เทนเมนท์ จำกัด (มหาชน) ตั้งแต่ 17 มกราคม 2533 – 29 มกราคม 2535 ทางช่อง 7 และเล่นเกมในรายการจุดเดือด จนทางผู้ใหญ่ในเจเอสแอลประทับใจลีลาจึงชักชวนมาร่วมงานในรายการยุทธการขยับเหงือก ในช่วงปี 2536-2537 ซึ่งเป็นรายการ Comedian Show ที่มีความนิยมเป็นอันดับต้น ๆ ของช่อง 5 ในยุคนั้น จึงทำให้อุดมแจ้งเกิดในวงการบันเทิงอย่างเต็มตัวในชื่อ เสนาฯ โน้ต  และเคยทำละครเวที สามอันฮ่า ร่วมกับนาคร ศิลาชัยหลังจากความสำเร็จในครั้งแรก อุดม ได้ตัดสินใจแยกตัวออกมาจากรายการยุทธการขยับเหงือก แล้วหันไปจัดเดี่ยวไมโครโฟน โดยเดี่ยวไมโครโฟนครั้งแรกเกิดขึ้นหลังจากอุดมร่วมเป็นพิธีกรของรายการยุทธการขยับเหงือกได้ประมาณ 4 ปี อุดมเริ่มทำเดี่ยวไมโครโฟนประมาณ 2 ปี ซึ่งมีเงินทุนอยู่ 4 แสนบาท เปิดแสดง 3 รอบเมื่อวันที่ 23 สิงหาคม พ.ศ. 2538 เวลาบ่าย 2 โมง ที่หอประชุมเมืองไทยประกันชีวิต อาคารเมืองไทย-ภัทร คอมเพล็กซ์ ซึ่งประสบความสำเร็จเป็นอย่างมากชีวิตต้องสู้ ของ อุดม แต้พานิช เผยแพร่: 7 ธ.ค. 2017 longtunman.com/3566

นอกจากจะเป็นนักแสดงตลกและนักเขียนแล้ว อุดม ยังมีผลงานแสดงภาพยนตร์เรื่อง กล่อง (2541) กำกับโดยท่านมุ้ย หม่อมเจ้าชาตรีเฉลิม ยุคล โดยอุดมรับบทเป็นพระเอกที่ได้รับค่าตัวแพงที่สุดในประเทศไทยรีวิวหนัง: “กล่อง” (2541) โดย escape from mad world, เผยแพร่: 24 มิถุนายน 2012 ดาราคนโปรดของอุดมคือ บรู๊ซ ลี, เฉินหลง, โจวชิงฉือ ส่วนคอมมิเดี้ยนที่เขาชื่นชมคือ เจอร์รี่ ไซน์เฟลด์ และ โรวัน แอตคินสัน

ใน พ.ศ. 2562 อุดม มีผลงานเพลงในนามวง ดีทีเคบอยแบนด์ (DTK BOY BAND) โดยเป็นการรวมวงเฉพาะกิจกับก้อง ห้วยไร่ และสิงโต นำโชค มีเพลงแรกคือ "ลองรัก" เพลงต่อมา "ลองรวย" และเพลงล่าสุด "รองช้ำ"

วันที่ 13 กรกฎาคม พ.ศ. 2564 อุดมได้เข้าอุปสมบทเป็นภิกษุ มีฉายาว่า "อธิจิตโต" แปลว่า ผู้มีจิตสูง

วันที่ 18 ตุลาคม พ.ศ. 2565 อุดมตกเป็นผู้ต้องหาคดีตามความผิดพระราชบัญญัติคอมพิวเตอร์โดยมีศรีสุวรรณ จรรยาเป็นผู้แจ้งความเดี่ยวไมโครโฟนไทย ทำไมเสียดสีการเมืองยุคประยุทธ์ไม่ได้

วันที่ 8 พฤษภาคม พ.ศ. 2567 อุดมถูกแจ้งข้อหาหมิ่นพระบรมเดชานุภาพตามประมวลกฎหมายอาญา มาตรา 112 หลังจากกล่าวถึง "ความพอเพียง"ต่อมาในเดือน สิงหาคม พ.ศ.2568 นายปรีชา ใคร่ครวญ แจ้งความดำเนินคดีฐานหมิ่นประมาท“โน้ส อุดม” พบตำรวจ รับทราบข้อหาคดีหมิ่นประมาท “ครูปรีชา” ยันดำเนินคดีถึงที่สุด

 เดี่ยวไมโครโฟน 
เดี่ยวไมโครโฟน เป็นการแสดงสดพูดตลกคนเดียวบนเวที โดย อุดม แต้พานิช ทั้งการกำกับเวทีและเขียนบท ดำเนินงานในชื่อบริษัท พอดีพานิช จำกัด ตั้งแต่ปี พ.ศ. 2538 เป็นผลงานที่สร้างชื่อให้กับอุดม มีการแสดงเดี่ยวไมโครโฟนมาแล้ว 13 ครั้ง และการแสดงพิเศษอีก 4 ครั้ง

 ครั้งที่ ชื่อการแสดง วันที่แสดง สถานที่จัดการแสดง จำนวนรอบ 1 เดี่ยวไมโครโฟน 23–25 สิงหาคม พ.ศ. 2538 หอประชุมเมืองไทยประกันชีวิต อาคารเมืองไทย-ภัทร คอมเพล็กซ์ 3 2 อุดม โชว์ห่วย 1–14 ตุลาคม พ.ศ. 2539 14 3 อุดม การช่าง 1–22 ตุลาคม พ.ศ. 2540 อิมพีเรียล ลาดพร้าว 22 4 เดี่ยว 4 1–28 ตุลาคม พ.ศ. 2542 เอ็มซีซี ฮอลล์ เดอะมอลล์ บางกะปิ 28 5 ฉายเดี่ยว 1–30 ตุลาคม พ.ศ. 2545 โรงภาพยนตร์สกาล่า 30 6 ตูดหมึก 1 ตุลาคม–12 พฤศจิกายน พ.ศ. 2546 43 7 เดี่ยว 7ร้าน เซเว่น เดี่ยว 1 กุมภาพันธ์–2 มีนาคม พ.ศ. 2551 41 (ไทย 39 รอบ, ซิดนีย์ 2 รอบ) เดี่ยว 7.5 เชียงใหม่ม่วนขนาดร้าน เซเว่นพอยท์ไฟว์ เดี่ยว 19–20 กรกฎาคม พ.ศ. 2551 โรงละครกาดสวนแก้ว เชียงใหม่ 3 8 เดี่ยว 8 4–16 กุมภาพันธ์ พ.ศ. 2553 รอยัล พารากอน ฮอลล์ สยามพารากอน 13 เดี่ยว เดี่ยวกับตัน 5–7 พฤศจิกายน พ.ศ. 2553 โรงภาพยนตร์สกาล่า 5 9 เดี่ยว 9 สนุก สันติ อหิงสา 5–18 สิงหาคม พ.ศ. 2554 รอยัล พารากอน ฮอลล์ สยามพารากอน 18 เดี่ยว 9.5 สนุก สันติ อหิงสา ไม่แพ้กันเดี่ยว 9.5 Chiangmai Story  16–20 กันยายน พ.ศ. 2554 โรงละครกาดสวนแก้ว เชียงใหม่ 5 10 โน้ต อุดม : เดี่ยว 10 15–31 มีนาคม พ.ศ. 2556 รอยัล พารากอน ฮอลล์ สยามพารากอน 17
  เดี่ยว 10 LIVE IN CHIANG MAI 31 พฤษภาคม–2 มิถุนายน พ.ศ. 2556 โรงละครกาดสวนแก้ว เชียงใหม่ 3 11 Note Udom No.11 - เดี่ยว 11 11–27 กันยายน พ.ศ. 2558 รอยัล พารากอน ฮอลล์ สยามพารากอน 16หมู่ วาไรตี้โชว์ อุดมและผองเพื่อน3–11 กันยายน พ.ศ. 2559912Note Udom No.12 - เดี่ยว 123–12 สิงหาคม พ.ศ. 25611313Singer Proudly Presents "Thai Standup Comedy : Deaw 13"10–19 มิถุนายน พ.ศ. 256510Jaymart Group Presents หมู่ 24–9 ตุลาคม พ.ศ. 2565 ทรู ไอคอน ฮอลล์ ไอคอนสยาม6เดี่ยวสเปเชียล : ซูเปอร์ซอฟต์พาวเวอร์1 พฤษภาคม พ.ศ. 2567เน็ตฟลิกซ์14เดี่ยว สติล อะไลฟ์8–12 ตุลาคม พ.ศ. 2568พารากอน ฮอลล์ สยามพารากอน5

 ผลงานงานแสดง 
 ภาพยนตร์ 
+ปี ชื่อ2532ขอชื่อ สุธี สามสี่ชาติ2535โตแล้วต้องโต๋2541กล่อง2549โคตรรักเอ็งเลย2550เมล์นรก หมวยยกล้อ2551แอบถ่าย เดี่ยว 7อีติ๋มตายแน่2552ฝันโคตรโคตร25612,215 เชื่อ บ้า กล้า ก้าว

 ละครโทรทัศน์ 
+ปี ชื่อ2535รอยทางแห่งความฝัน2537ว้าวุ่น2559DADDY จำเป็น

 มิวสิกวิดีโอ 
ปี เพลงศิลปิน2535เข้าใจหน่อย (โอ๊ย)อิทธิ พลางกูร2540ติ๋มโมเดิร์นด็อก2549U & MEซาไลว่า บาสตาร์ดส์

 รายการโทรทัศน์ 
ปี รายการออกอากาศ2533 - 2535ชิงร้อยชิงล้านช่อง 72534 - 2538ยุทธการขยับเหงือก ช่อง 52535มิดไนท์ชะชะช่าช่อง 7

 ผลงานการงานเขียน 
นอกจากงานแสดงแล้ว อุดม แต้พานิช ยังมีผลงานเขียน 21 เล่ม ซึ่งบางเล่มยังได้รับการแปลเป็นภาษาต่างประเทศ ได้แก่

 โทษฐานที่รู้จักกัน
 เดี่ยวไมโครโฟน 1
 หนังสือโป๊
 เดี่ยวไมโครโฟนโชว์ห่วย
 โน้ตบุ๊ค
 รวมมิตรแต้พานิช
 ก้นกล่อง
 เดี่ยว 4
 GU 1 (Garbage of Udom)
 GU 2 (Garbage of Udom)

 GU 3 (Garbage of Udom)
 GU 123 (Garbage of Udom)
 ฉายเดี่ยว
 I don’t know
 a dom นิตยสารแนวล้อเลียน
 ตูดหมึก
 GU 123 (ฉบับญี่ปุ่น) ISBN 9749340043
 a dom 2
 Domcumentaryหนังสือ Domcumentary
 ดมได (2011)หนังสือดมได

 ผลงานเพลง  
 ศิลปินเดี่ยว 
 อัลบั้ม 
 ชื่อ รายละเอียดรายชื่อเพลง รวมเพลงประกอบโน่นประกอบนี่ของอุดม ฟังก่อนชม อุดมการช่าง รูปแบบ: เทปคาสเซ็ท/ซีดีพัดลม
เพื่อนเพียบ
อะไรก็ไม่รู้ 
ผายลมรัก
รักหลับ
อุดมการช่าง
หิว
เรียนไม่เก่ง
เพื่อนเพียบ (ซ้อม)
พัดลม (Toilet Mix)
แหล่หารสอง
หาว..

 เพลงอื่น ๆ  ที่ปรากฏ 
 ปีชื่อเพลง อัลบั้ม 2539 "แหล่หารสอง" ประกอบโฆษณา รวมพลังหารสอง  "ความรักทำให้คนตาดี" เพลงแบบประภาส - เปลี่ยนฉาก โดย ประภาส ชลศรานนท์ 2558 "สุดสวิงริงโก้อีโต้บั๊มพ์" ประกอบ เดี่ยว 11

ดีทีเค บอยแบนด์

ผลงานเพลงแบบกลุ่มการรวมกันของ อุดม แต้พานิช สิงโต นำโชค และก้อง ห้วยไร่
 ซิงเกิล 
 ปี ชื่อเพลง อัลบั้ม 2562 "ลองรัก" rowspan=4  "ลองรวย" 2563 "รองช้ำ" 2564 "คืนกูสา (ลองทวง)"2567ลองโจ๊ะ2568ฟูยัก

 ผลงานการกำกับ 

 MV ลองรัก (ในนาม DTK BOY BAND) - 2562 
 MV ลองรวย (ในนาม DTK BOY BAND) - 2562 
MV รองช้ำ (ในนาม DTK BOY BAND) - 2563 
Official Lyric Video รองช้ำ (ในนาม DTK BOY BAND) - 2563
MV คืนกูสา (ลองทวง) (ในนาม DTK ไทบ้านโปรเจ็กต์) - 2564 
โฆษณา SINGER 'หนักไปให้เราช่วยด้วยบัตรใบเดียว' - 2564
โฆษณา SINGER 'อย่างนี้ก็มีด้วยเหรอ?' - 2564

 ผลงานนิทรรศการ 
 ART? - 2541 ร้านหน้าพระลาน กรุงเทพฯ
 ยาระบาย - 2542 อะเบาท์ คาเฟ่ กรุงเทพฯ
 Udom on Canvas - 2543 รูม เซอร์วิส กรุงเทพฯ
 Voodoo Gudo - 2544 โต๊ะคิม กรุงเทพฯ
 The Painting I Like - 2545 กองดี แกลเลอรี่ เชียงใหม่
 Art Against War - 2546 อุโมงค์ ศิลปะธรรม เชียงใหม่
 Free-dom - 2547 เอกาแกลเลอรี่ เชียงใหม่
 Yokohama Triennale 2005 - 2548 ท่าเรือยามาชิตะ โยโกฮาม่า ประเทศญี่ปุ่น
 Domcumentary - 2549 เจ แกลเลอรี่ เจ-อเวนิว สุขุมวิท 55 (ทองหล่อ 15) กรุงเทพฯ จัดขึ้นระหว่างวันที่ 2–31 กรกฎาคม พ.ศ. 2549
 PLAT FORM new media lab - ผลงานชื่อ Dark Conversation เป็นงานในรูปแบบอินเทอร์แอ็คทีฟ ซึ่งจัดทำร่วมกับ พรทวีศักดิ์ ริมสกุล จัดที่ หอศิลปวิทยนิทรรศน์ สถาบันวิทยบริการ (หอสมุดกลาง) จุฬาลงกรณ์มหาวิทยาลัย จัดขึ้นระหว่างวันที่ 23 พฤศจิกายน - 16 ธันวาคม 2549
 Project Zero - ลานหน้า ศูนย์การค้าเซ็นทรัล เวิลด์ จัดขึ้นระหว่างวันที่ 9 – 14 มิถุนายน 2550
 Myspace - FAT FESTIVEL#7 ชาเลนเจอร์ ฮอลล์ 2-3 เมืองทองธานี วันที่ 10–11 พฤศจิกายน 2550
 CHANGE - 2551 ศูนย์ศิลปะฮอฟอาร์ท (รัชดา 19) กรุงเทพฯ
 No Wall : Art and Friendship - 2551 โรงพิมพ์คุรุสภาเก่า กรุงเทพฯ จัดขึ้นระหว่างวันที่ 16–30 สิงหาคม 2551
 ขี้เหร่เนะ - 2551 เจ แกลลอรี่ เจ-อเวนิว สุขุมวิท 55 (ทองหล่อ 15) กรุงเทพฯ จัดขึ้นระหว่างวันที่ 23 ตุลาคม – 5 พฤศจิกายน พ.ศ. 2551
 แร็พเปอร์ - 2551 แกลลอเรี่ยน เอ็น ลุมพินี ปทุมวัน กรุงเทพฯ จัดขึ้นระหว่างวันที่ 14 พฤศจิกายน – 23 ธันวาคม พ.ศ. 2551
 Supernormality - 2552 เจ แกลลอรี่ เจ-อเวนิว สุขุมวิท 55 (ทองหล่อ 15) กรุงเทพฯ จัดขึ้นระหว่างวันที่ 31 กรกฎาคม – 13 สิงหาคม พ.ศ. 2552
 I need a life coach - 2565 TERNDY GALLRY ริเวอร์ซิตี้ จัดขึ้นระหว่าง วันที่ 21 พฤษภาคม – 24 กรกฎาคม 2565‘I Need a Life Coach’ นิทรรศการแสดงผลงานที่เก็บทุกความรู้สึกของผู้สร้างเสียงหัวเราะ ‘อุดม แต้พานิช’
 Lost in DOMLAND – 7 มิถุนายน–3 สิงหาคม 2568 ณ เดอะ พินนาเคิล แอท ไอคอนสยาม

 กิจกรรมการกุศล 
 อุดม เข้าร่วมกิจกรรมและสนับสนุนกลุ่มลูกเหรียง ตั้งแต่ มกราคม พ.ศ. 2556
+ครั้งที่กิจกรรมสถานที่วัน เดือน ปี1พี่โน้สมาลูกเหรียงครั้งแรก เพื่อมาอยู่กับลูกเหรียง 5 วันบ้านลูกเหรียงหลังเก่ามกราคม พ.ศ. 25562กิจกรรมสร้างห้องน้ำ และซื้อบ้านใหม่พร้อมปรับปรุงบ้านให้น้องบ้านลูกเหรียงบ้านลูกเหรียงตุลาคม พ.ศ. 25563ABC พาน้องลูกเหรียงเที่ยวเชียงใหม่จังหวัดเชียงใหม่กุมภาพันธ์ พ.ศ. 25574ทอล์โชว์ เดี่ยวไมโครโฟน ให้กับนักศึกษา ม.ราชภัฏยะลา 2,500 คนฟังฟรีหอประชุมมหาวิทยาลัยราชภัฏยะลา28 ตุลาคม พ.ศ. 25575มาเซอร์ไพรซ์ในวันเด็ก และเนื่องด้วยลูกเหรียงจัดกิจกรรมพื้นที่ปลอดภัยที่สร้างสรรค์หอประชุมมหาวิทยาลัยราชภัฏยะลา7 มกราคม พ.ศ. 25596เดี่ยว 10-12 และหมู่ วาไรตี้โชว์ อุดมและผองเพื่อน พี่โน้ตสนับสนุนพาน้องๆจากลูกเหรียงขึ้นไปดู 100 คนในทุกครั้งที่จัดรอยัล พารากอน ฮอลล์ สยามพารากอนพ.ศ. 2556 – พ.ศ. 25617อุดม พาน้องบ้านลูกเหรียง 50 คน ไปเที่ยวเกาะเสม็ดเกาะเสม็ด จังหวัดระยอง25 สิงหาคม พ.ศ. 25608ทอล์คโชว์ ให้กำลังใจ และสร้างความสุขแก่ทหารพราน สังกัดหน่วยเฉพาะกิจกรมทหารพรานที่ 33กรมทหารพรานที่ 33 ณ อำเภอบันนังสตา จังหวัดยะลา13 ตุลาคม พ.ศ. 25619ปิดเทอมสร้างสุขด้วยงานศิลปะ สอนน้องๆวาดงานศิลปะเพื่อระดมทุนการศึกษาบ้านลูกเหรียง15 ตุลาคม พ.ศ. 256110ลงเยี่ยมครอบครัวที่ได้รับผลกระทบ และช่วยเหลือการปรับปรุงสร้างบ้าน และเครื่องอำนวยความสะดวกกรุงเทพฯสิงหาคม พ.ศ. 256111ปฏิบัติการปลูกฝังความสุขในใจให้กับกลุ่มลูกเหรียงจังหวัดระยอง24–27 เมษายน พ.ศ. 256212มอบหมายผู้แทนลงเยี่ยมเคสเด็กที่ได้รับผลกระทบและมอบเงินสนับสนุนพร้อมของเล่นในวันเด็ก 2561โรงพยาบาลกรงปินัง13ระดมข้าวสารให้กับ อสม.ให้พื้นที่ 3 จังหวัดชายแดนใต้ผ่านรายการ "ตลาดใจ" จำนวนกว่า 300 ตันยะลา ปัตตานี นราธิวาสเมษายน พ.ศ. 256314มอบสุขสร้างรอยยิ้มให้กับน้องๆบ้านลูกเหรียงพร้อมกับ พี่ตูน พี่ก้อยบ้านลูกเหรียง24 สิงหาคม พ.ศ. 256315ABC8 CSR ลูกเหรียง episode2 ณ เกาะสมุย พาน้องลูกเหรียงเที่ยวทะเล ทำกิจกรรมทักษะชีวิต ทำงานศิลปะเกาะสมุย จำนวน 100 คนเกาะสมุย จังหวัดสุราษฎร์ธานี21–25 ตุลาคม พ.ศ. 2564
เดือนพฤศจิกายน-ธันวาคม พ.ศ. 2561 ได้ร่วมในโครงการ "ก้าวคนละก้าว เพื่อ 11 โรงพยาบาลทั่วประเทศ" ของ ตูน บอดี้สแลม
เดือนตุลาคม พ.ศ. 2562 ส่งผ่านสัญญาณต่อเนื่องสดนาโนคอนเสิร์ต 6 ชม. ได้เงินฟื้นฟูอุบลราชธานีหลังน้ำท่วม 3.5 ล้าน และจัดกิจกรรม DTK LIVE IN อุบลฯ "กินฟรี เบิ่งฟรี ม่วนฟรี" 
 เดือนเมษายน พ.ศ. 2563 ได้ทำรายการ "ตลาดใจ" ผ่านทางโซเชียลมีเดีย เพื่อเป็นสื่อกลางเพื่อช่วยเหลือบุคลากรทางการแพทย์ เนื่องจากวิกฤตการระบาดของโควิด-19 ในประเทศไทย ได้รับบริจาคเป็นจำนวนเงิน 44 ล้านบาท

 รางวัลที่ได้รับ 
ผลงานต่าง ๆ ที่อุดมได้สร้างสรรค์ออกมานั้น ทำให้สื่อมวลชนหลายแขนงได้ยกย่อง อุดม แต้พานิช เป็นบุคคลสำคัญคนหนึ่งที่มีส่วนในการสร้างสรรค์สังคมสัมภาษณ์พิเศษ โน๊ต-อุดม แต้พานิช ในปี 2558, เผยแพร่: 2 มิ.ย. 2558“โน้ส อุดม” คุณคือแบรนด์, เผยแพร่: 05-11-2008อุดม แต้พานิช : ชีวิตหมู่นี้ของ stand-up comedy มือหนึ่ง, เผยแพร่: 16 ส.ค. 2016และได้รับรางวัลต่างๆมากมาย อาทิ

 พ.ศ. 2540 ได้รับเลือกเป็น บุคคลแห่งปีจากคอลัมน์จุดประกาย หนังสือพิมพ์กรุงเทพธุรกิจ
 พ.ศ. 2542 หนังสือพิมพ์เดอะเนชั่น:Special issue ได้เลือกให้อุดม แต้พานิช เป็น 1 ใน 100 บุคคลแห่งศตวรรษ ในสาขาอาชีพการแสดง
 พ.ศ. 2542 นิตยสาร Hi Class จัด อุดม แต้พานิช ให้เป็น 1 ใน 50 ผู้มีอิทธิพลทางความคิดที่สุดในประเทศไทย
 พ.ศ. 2549 ได้รับรางวัล คมชัดลึกอวอร์ด 2549 สาขานักแสดงนำชายยอดเยี่ยม จากภาพยนตร์เรื่อง โคตรรักเอ็งเลย
 พ.ศ. 2551 เสนอชื่อเข้าชิงรางวัลชมรมวิจารณ์บันเทิงครั้งที่ 16 สาขาผู้แสดงนำชายยอดเยี่ยมจากภาพยนตร์เรื่องเมล์นรก หมวยยกล้อรางวัลชมรมวิจารณ์บันเทิงครั้งที่ 16, เผยแพร่: 5 มี.ค. 51
 พ.ศ. 2555 เสนอชื่อเข้าชิงรางวัลเกิดอวอร์ดแห่งปี งาน“เกิด อวอร์ดส ครั้งที่ 1”ชมคลิป เมื่อ "โน้ส" อุดม แต้พานิช เดี่ยวพิเศษรางวัล "เกิด อวอร์ด", เผยแพร่: 22 มี.ค. 2555
 พ.ศ. 2555 ได้รับเลือกเป็น บุคคลที่ถูกพูดถึงมากที่สุดในโลก Online ประจำ พ.ศ. 2555 จาก Mthai (Top Talk About Guy)
 พ.ศ. 2556 เข้ารับพระราชทานรางวัลเทพทอง ครั้งที่ 14  เมื่อ 23 เมษายน 2556เผยรายชื่อดารานักแสดงรับพระราชทานรางวัลเทพทอง, เผยแพร่: 11 เมษายน 2556 ในประเภทวิทยุโทรทัศน์ดีเด่น นักแสดงที่ทำคุณประโยชน์ต่อสังคม และเป็นผู้มีผลงานเป็นที่ยอมรับในสังคมไทย โดยเฉพาะอย่างยิ่งในการการแสดงเดี่ยวไมโครโฟนดารานักแสดงรับพระราชทานรางวัลเทพทอง, เผยแพร่: 23 เมษายน 2556
 พ.ศ. 2560 เสนอชื่อเข้าชิงรางวัลผู้ทรงอิทธิพลทางสังคมที่ไม่ใช้โซเชียลมีเดีย งานประกาศผลรางวัล Elle Men's Social Media ครั้งที่ 1 จัดโดยนิตยสาร Elle Men (Elle Men’s Social Influencers who Don’t Use Social Media)ประกาศผลรายชื่อรางวัลโซเชียลมีเดีย ครั้งที่ 1 โดยนิตยสารElle Men, เผยแพร่: 25 เม.ย. 2017

 หมายเหตุ 

อ้างอิง

 แหล่งข้อมูลอื่น 
 อุดมทีม 
 อุดมสโมสร 

หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:นักเขียนชาวไทย
หมวดหมู่:นักพูด
หมวดหมู่:บุคคลจากอำเภอบ้านบึง
หมวดหมู่:บุคคลจากโรงเรียนสุรวิทยาคาร
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ชิงร้อยชิงล้าน
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงตลกชายไทย
หมวดหมู่:นักแสดงตลกไทย